ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ba ky ru ky ky ky ky ky ky ky ky tt ky ky ky ru ky ru ky ru ru ru ru ru ky ky ky ky ky ky ky ky ky ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ru
"Айат пресс", 30.07.09 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Сайынбасаң сөөктөрүң ооруп, чучугуңа чейин зыркырайт"
"Күнүмдүк жыргалга алдырбагын, кийин сыздап кайгырбагын" демекчи азартка алдырып, мергенчиликке, кумар оюндарына, тамеки тартып, арак ичүүгө, эң коркунучтуусу баңгизаттарга кызыгып, баңги болуп кеткендердин көбү, аягында өкүнүп, бармак тиштеп калышууда. "Ити бардан эмес, ичи тардан корк" дегендей ар бир адам өз чөйрөсүндө жүргөн ичине таруу айланбаган, өзү жаман болсо, жанындагыны да жаман кылууга аракеттенген адамдан алыс болуусу зарыл. Ошентсе да кээ бир жамандыгы жок, жапакеч адамдар арам адамдардын кылтагына илинип өз тагдырына балта чаап алат экен. Биз сөз кыла турган адам "эң жакшы" деген үйбүлөнүн улуу баласы. Ата-энеси көрүнүктүү адамдар. "Турмушуң эшек араба, туулдуң калдың балаага" дегендей убагындагы кадыр-барктуу инсандар учурда баласын азгырган кумардан чыгара албай, күйүттүн арабасында кылдырата жол тартып келет. Азгыргандарга бел болуп баңги заттарды сайынып, ага баш-оту менен кирип алып, чыга албай учурда наркодиспансерде дарыланып жаткан (аты өзгөртүлдү) Жамал кышылдап, ден соолугу алсызданып турса да, " мага окшоп жаштар айыкпас кумарга кокусунан кабылып калбаса экен" деген ниетте башынан өткөргөн тагдырын баяндап берип жатты.
Эч нерседен кем болбой чоңойгом. Ата-энем аристократтар болгондуктан киймим бүтүн, курсагым ток. Үч бир тууган элек, үчөөбүздү тең ата-энебиз билимдүү кылды, окутту. Ата-энемдин ишенчин актаган мыкты адам болсом деген ойлорумду кара туман каптап, баңги затынын даамын татып алып, кумардан чыга албай келем. Алгач ата-энем дарылоо курсуна миң доллар төлөп дарылатышты. 10-класстан баштап наша чекчүмүн. Бир мезгилде бул чөйрөдөгүлөргө кошулуп, азгыргандардын кесепетинен кирип кеткем. Наша чеккенге караганда сайынган күчтүү болду. 1993-жылы апийим башталганда 40 сом болчу. Азарт болуп эмне экенин билбей балдар менен сайынып көргөнүмдө, алгач жаккан жок, экинчи жолу анча эмес, үчүнчүсү жагымдуу боло баштады. "Ляп" деп коет. Ляп 0,5 гр, эки-үч киши айлантып бир жолудан сайынганга жетет. Сайынган учурда жылуу толкун денеңе жагымдуу сезилип, өзүңдөн кетип, жашоо жыргал болуп, 6-7 саат "кайф" кармайсың. Кийинчирээк бул ченем 1-2 саатка гана жетип тарап калат. Андыктан сайына турган ченемиң акырындап өсө баштайт. 2,5 миллиграмм передозировка. 5 миллиграммдык шприцти толугу менен сайынганда ооздон көбүк чыгып, тилиңди чайнап, жүрөгүң да токтоп калышы ыктымал, бул жогорку ченем. Мындан соң бир күндө эсиңе келесиң. Кудайым өзү сактап келатат, баңги заттарды колдонгон менен түү..түү...түү, өкүнүчтүү нерсе жасаган жокмун, кудайым жардам берди. Бирөөгө жакса, бирөөгө жакпайт. Денеңден тарап өзүңө келе баштаганда кайрадан сайынбасаң кыйналып сөөктөрүң ооруп, чучугуңа чейин зыркырайт, себеби кан тамырга куюлгандыктан бат эле сөөккө чейин өтүп кетет. Ошол учурда кадимкидей компанияны, саткан жерлерди издейсиң. Башында бул чөйрөгө аралашканча сыйлашып, сунушташат, дайым ушундай болот экен деп ойлойсуң. Бир, эки жолу сатып
алганга 500-600 сомдон сатышат, таптакыр чыга албай калганыңды сезишкен соң, алар сага таап берип турушуңду сунушташат. "Ташып берип тур" дешет. Ошентип крим дүйнөгө аралашып кете бересиң.
Баңги кыздар да жок эмес. Жаштардын көбү "Экстази" деген таблеткаларды колдонушат, бир таблеткасы 50 доллар, Россиядан алып келинип сатылат. Жыттап өзүн жоготушуп, дайыма кыймылды каалап, бийлеп организм эки эсеге иштеп, энергияны көбөйтөт. Тараган соң шалдырап жатып калышат. Бул "синтетикалык наркотик" деп аталат. Көбү ата-энеси жакшы кызматтарда иштеген, бизнесмен, чиновниктердин балдары. Акыркы бир жылдан бери дайыма сайынгандыктан, ата-энемди да көп кыйнадым. Дарыланган учурда адам таштагысы келет. Бирок, адамдын башына бул кумар кирип алган соң чыга албайсың. "Алаксыйын" деп наша чегип, арак ичсең да анча эмес. Сага башкача кумардан чыгууга "кайф" керек. Учурда 600-700 сомго 1гр сатып алып, аны 3-4 күнгө жеткирүүгө аракеттенем.
Кыйбас, акылдуу досторум арак, пиво ичишкени менен баңгизаттарга жакын эмес. Менден качпастан моралдык жактан жардам берип, акыл айтып, "ушунуңду токтот" деп жумуштарын таштап коюп, Көлгө чейин алаксытыш үчүн алып барышат. Иним каза болгондо сайынганга катуу киргем. Ал жакшынакай эле милиция кызматкери болуп иштеп жүрүп баңги затынын даамын татып алып, тилекке каршы токтото албады. Анын сайынганын барыбыз билчүбүз, жардам бере албадык. Бир шприц менен бир топ киши сайынгандыктан кан аркылуу сарык илдетин жуктуруп алган. Болгондо да инфекциянынын оор формасы денеге чейин тарап кеткен. Алма-Атадан боорун ордуна келтириш үчүн бир жумада 12 миң сомго дары куйдуруп, бир айда 4 жолу 48 миң сомго куйдуруп көрдүк, эч кандай тыянак чыкпады.
Тунук сезим - туугандык
- Алма-Атага кетип баратканымда наркодиспансерден иниме жолуккам, көрсө акыркы жолу көрүпмүн. 11-июлда жүрөгүм башкача согуп бир нерсени сезип, Бишкекке келейин десем чөнтөгүмдө болгону 50 тенге. Түнкү саат 12 де досума телефон чалып "бир нерсе сезип жатам, иним кандай болду экен" дедим. Көп өтпөй аялым "иниң ооруп жатат, кел" деп чалды. Досумдун жардамы менен келсем, иним өтүп кетиптир. Экөөбүздүн "там салабыз" деген жакшы пландарыбыз бар эле. Ошол депрессияда сайынганды күчөттүм, аялым менен ажыраштым. Бир кызым бар, ынтымакта ажырашкандыктан учурда байланышып турам. Аялым, кызым чеккенимди билишет, сайынганымдан кабарлары жок, билишпейт. Турмушумдун бузулганына дайым өзүмдү күнөөлөйм. Учурда карындашым биздин ишенген инсаныбыз. Турмушка чыга элек, элчиликте иштейт.
Айтарым жаштар баңгизаттарга кызыгышпаса, бул өмүр боюу жашоого бороон-чапкын, куюндуу шамалды алып келет. Кээ бири бир кумар, бир ченем баңгизатка ата-энесин алмаштырып, өз колдору менен өлтүрүп алышат, досторун алдап, элден чыгат. Баңгиликти кууп жүрө берсем эртең өлүмгө дуушар болоорумду билем, "тышташ керек" дейм. Бирок ага эрк жетпейт, ойлоном, жарылгым келет... Дарылансам да жардамы аз, дароо чыгуу кыйын экен. Үйгө камап койгон учурларда кыйналганымды көргөн апамдын боору ооруп,
чыдабай "700 сомго 1 грамм сатып берейинчи" деп жүрөктү сыздатат. Ж.Назаралиевдин клиникасына барайын десем ал жакта 40 күндүк дарылоо бир курсу 5 миң доллар. Дарыланып толук чыксам деген эки көзүм төрт. Үзүлгөн жип кайра мурункудай уланбайт тура. Айла жок, башыма түшкөнү ушул экен, калган өмүрүм өзүмө да табышмак...
Оор басырыктуу, өң-келбетүү, кырчындай жигиттин оор үшкүрүп айтып берген майтарылган тагдырын угуп олтуруп жүрөк сыздап, бооруң ооруйт. "Боору ооруган бозорот, табалаган тамылжыйт" демекчи бул тагдырды түшүнүү менен кабыл алып, табалагандан алыс болсок. "Сынтаккандын сыңар өтүгү майрык" демекчи мындай тагдырларга сын тагуу өтө эле кыйын. "Жакшы болуу аста-аста, жаман болуу бир паста" деген макалды жүрөктүн төрүнө катып, бир заматта алаксыткан азгырыктан алыс болсок экен деген тилек менен оюмду жыйынтыктоону чечтим.
Кыргыз Республикасынын баңгизаттарын көзөмөлдөө агенттигине кайрылып баңги заттарынын баасы туурасында сурамжыладык. Баңгизаттардын баалары ар кайсы жерде ар кандай.
Эң эле күчтүү баңгизаты болуп героин эсептелет. Бул упа жана тоголоктошкон түрдө келет. Муну сайынуу үчүн алышат. Ооганстанда-1000, Казакстанда-6000-8000, Россияда-12000-18000 доллар болсо, Кыргызстандын ар кайсы областтарында ар башка баада. Мисалы Ош, Жалал-Абадда 2,600-3000; Бишкекте - 4500-5000 доллар. Андан кийинки күчтүлүүгү боюнча апийим турат. Ооганстанда- 250-300, Казакстанда - 1000-1500, Россияда 2500-3000 доллар. Кыргызстандын Ош, Жалал-Абад областарында 500-800, Бишкекте 700-1000 долларга чейин. Гашиш негизги баңгизаттарынын арзаны болуп эсептелинет. Муну тамеки катары тартышат. Ооганстанда-250-300, Казакстанда-1550-2000, Россияда-2000-3000, Кыргызстандын Ош областында-500-800, Бишкекте 800-1200 долларды чапчыйт.
героин 1000, апийим 250-300, Гашиш 250-300.
героин 2500-5000, апийим 500-1000, Гашиш 500-1200.
героин 6000-8000, апийим 1000-1500, Гашиш 1550-2000
героин 12000-18000, Апийим 2500-3000, Гашиш 2000-3000.
Кыргызстандагы баңги затына каршы күрөшкөн мекемелерден алынган 2008-жылдын жыйынтыгы боюнча баш-аягы 16 тонна 711 килограмм 177 грамм баңги заттарынын түрлөрү колго түшүрүлгөн.
"Тальк", "снег", "кока", "леди", "антрацит", "беляшка", "кикер", "кокс", "марафет", "мороз", "нюхта", "нюхара", "рассыпуха","серебряная пыль", "чума", "коксануть", "мел" болуп аталат. Баңгизаттарынын ичинен кокаин башка баңгизаттарга караганда кенен таралып, өтүмү да жакшы экен. Ал эми героин "үч үч" (333), "үч беш" (555), "үч жети" (777), "үч тогуз" (999) деген деңгээлдерге бөлүнөт. "Үч тогузду (999) колдонгон адам жетинчи асманга учуп калат" деп коюшат. Булардын ичинен да "үч жети" (777) өтө популярдуу деп саналат.
2009-жылдын 1-январына карай 9 миң 172 адам баңгизатына көз каранды деп катталган. Бирок тиешелүү мекемелерден сырткары жеке клиникалардын, эл аралык уюмдардын официалдуу эмес маалыматына таянсак бүгүн Кыргызстанда 26 миң баңги бар. Анын 25 миңи ийнеге отурган.
Кыргызстандан Новосибирск областына баңгизатын алып барып, бажы кызматкерлери тарабынан колго түшкөн бир жаран жүк ташуучу машинанын алдында калып каза тапты. Мыйзамсыз 6,5 килограмм героин менен кармалган кылмышкер сырын айтпай "из жашырам" деген ниетте качып барып авто кырсыкка кабылып ошол жерден жан берген.
Баңгизаттарды көзөмөлдөө агенттигинин кызматкерлери бир күндүк иш чараларынын негизинде Ысык-Көл областынын Орто-Өрүктү айылынын тургуну 73 жаштагы пенсионер адамды колго түшүрүшкөн. Ал өзүнө тиешелүү участогунда апийим өстүрүп алган.
26-июлда Ош шаарында баңгизат менен шугулданган бир адамдын жанынан 1,5 килограмм Ооган баңгизаты жана 100 граммдан ашык героин табылган.
кыргыз тилиндеги гезит "Айат пресс"
email • архив • редакция
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Акылдуудан башчың болсо адашпайсын
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"